21/07/2011 | Administración LocalMunicipal
A Laracha
Expediente de taxación conxunta CM-041-080 (variante Requesende)

Expediente expropiatorio polo procedemento de taxación conxunta das fincas afectadas pola obra do vial de enlace entre CM-041-080 (variante de Requesende) e CP-1913 (p. q. 8+600,00) A Xunta de Goberno Local, en sesión ordinaria celebrada o día 18 de xullo de 2011, adoptou, entre outros, o seguinte acordo: “PRIMEIRO.–Estimar as alegacións cos números de rexistro de entrada que se dirán e cos efectos que se sinalan en cada caso: • Número de rexistro 3231 do 16 de xuño de 2011 presentada polos herdeiros de Constantino Pedreira Álvarez en relación coa a parcela 68 do polígono 73, manifestando: desconformidade coa titularidade recollida no expediente; desconformidade coa denominación de monte baixo atribuída á parcela de referencia, subliñando que dita finca está destinada a monte alto e presenta unha plantación de carballos no seu linde norte e de eucaliptos no seu linde sur; desconformidade coa superficie a expropiar, indicando a discordancia entre a superficie indicada no plano parcelario adxunto ao proxecto de expropiación e a reflectida na folla de aprecio remitida: – En canto a titularidade, á vista da documentación presentada (certificado catastral da finca no cal se sinala como propietaria do 100% do dereito da propiedade a Miorita Soledispa Del Socorro), pasando a figurar como titular da parcela de referencia Miorita Soledispa Del Socorro, non obstante para o cobro haberá que estar ao sinalado no apartado cuarto do presente acordo. – En canto ao uso actual da finca, á vista das comprobacións efectuadas sobre o terreo, o uso actual localizado no linde norte da parcela coincide coa denominación de monte alto, polo que procede admitir dita reclamación. – Con respecto a superficie expropiada compróbase un erro na transcrición da superficie real a expropiar (171,90 m²) na folla de aprecio remitida á solicitante, polo que se ten en conta a superficie de 171,90 m² para o resto de trámites do procedemento. SEGUNDO.–Estimar/desestimar parcialmente as alegacións cos números de rexistro de entrada que se dirán e cos efectos que se sinalan en cada caso: • Número de rexistro 3485 do 28 de xuño de 2011 presentada por Pedro Lorenzo García en relación coa parcela 107 do polígono 72, manifestando a súa desconformidade coa valoración recollida na folla de aprecio remitida, da finca e bens localizados nela afectados pola expropiación, e desconformidade coa suposta imposibilidade de acceso á parte da parcela non afectada, localizada na marxe esquerda da nova vía proxectada: – Desestimala en canto á valoración indicada para a finca polo titular. MOTIVO: a valoración da presente expropiación realizase mediante o método de taxación conxunta, para o que se ten en conta diversos condicionantes, de acordo cos criterios de valoración descritos esixidos nos artigos 21, 23 e 28 do título III, de valoración, do texto refundido da Lei do solo, aproado por Real decreto lexislativo 2/2008, do 20 de xuño, e así, a valoración do solo para esta finca obtense por capitalización da renda potencial obtida por unha plantación de eucaliptus globulos de rendementos medios. Pola contra, a valoración do solo presentada polo solicitante baséase no método de capitalización de renda potencial obtida por unha plantación de populos nigra que se desestima polas seguintes razóns:  Os conceptos utilizados no apartado de repercusión anual de gastos do cálculo do prezo do solo polo método de capitalización da renda potencial, non están suficientemente descritos nin explicados e polo tanto a súa contía económica non está xustificada  A utilización da madeira de chopo (populos nigra) unha vez cortada é moi limitada polas súas características estruturais e de calidade, e polo tanto de pouco valor intrínseco ou de mercado, resultando unha especie cunha capitalización da renda potencial nula.  Polo contrario, na actualidade, e como se pode observar na evolución da madeira de eucalipto (eucaliptus globulos) nos últimos anos, esta é a plantación forestal de capitalización de renda potencial máis elevada, razón pola cal se utilizou no presente proceso expropiatorio para a valoración de solos de uso actual monte alto ou monte baixo. – Estimala/desestimala en canto a valoración de bens afectados. MOTIVO: tras as comprobacións efectuadas sobre o terreo, estímase a existencia dos chopos, ameneiros e carballos enumerados polo solicitante na alegación presentada, pero desestímanse os prezos asociados a cada un destes por non xustificarse o seu cálculo e resultar totalmente desproporcionados coa realidade. – Estimar parcialmente a valoración de valado. MOTIVO: a existencia de oitenta metros de valado tradicional de terra e pedras, e non de mampostería como indica o solicitante, ao longo do camiño colindante coa finca, polo que o prezo solicitado (170,00 €/ml) se desestima, e procede incorporar á valoración a lonxitude comprobada do valado tradicional de terra e pedras afectado, pero mantendo o prezo presentado na folla de aprecio remitida no seu momento ao solicitante (1,80 €/ml) – Desestimar a alegación respecto da imposibilidade de acceso ao resto de parcela non expropiada. MOTIVO: á vista das comprobacións efectuadas sobre o terreo, o acceso ao resto da finca non expropiada está garantido a través tanto das fincas colindantes a esta como por debaixo da futura ponte sobre o río Anllóns desde o camiño de servizo que actualmente sirve de acceso á mesma que non se ve afectado pola expropiación. • Número de rexistro 3767 do 11 de xullo de 2011 presentada José María Lorenzo Uzal e Vanessa Lorenzo Uzal en relación coas parcelas 107 e 105 do polígono 72, manifestando a súa desconformidade coa valoración da finca e bens localizados nela afectados pola expropiación e recollida na folla de aprecio remitida aos solicitantes: – Estimar parcialmente a alegación respecto a valoración da finca 72/105. MOTIVO: a valoración da presente expropiación realizase mediante o método de taxación conxunta, para o que se ten en conta diversos condicionantes, de acordo cos criterios de valoración descritos e esixidos nos artigos 21, 23 e 28 do título III, de valoración, do texto refundido da Lei do Solo, aproba do por Decreto lexislativo 2/2008, do 20 de xuño, e así, a valoración do solo para esta finca obtense por capitalización da renda potencial para prado de rendementos medios no seu linde norte e nunha superficie de 114,31 m², plantación de Eucaliptos glóbulos de rendementos medios no seu linde sur e nunha superficie de 269, 55 m²  Tras as comprobacións efectuadas sobre o terreo respecto ás razóns expostas na alegación, acéptase a potencialidade de rendas solicitadas nesta para as superficies a expropiar nos dous lindes da parcela. A valoración da superficie expropiada no linde norte realizarase polo método de capitalización de rendas para unha produción potencial de millo; a valoración da superficie expropiada no linde sur realizarase polo Método de capitalización de Rendas para unha produción potencial de pradería.  Desestímase o cálculo do valor do solo polo método de capitalización de renda potencial, proposto polos solicitantes, tanto na pradería como para a plantación do millo híbrido para gran, polas seguintes razóns:  A estimación asociada, en €/Ha, ao concepto “gastos por labores” no desenvolvemento do método de capitalización de rendas para cada una das plantacións potenciais non está suficientemente descrito nin explicado e polo tanto, a súa contía económica non está xustificada.  No concepto “correccións aplicables” estimase un 25% para o factor de localización da parcela o que non se axusta á realidade ao atoparse esta nun tramo da estrada provincial DP-1913 de tránsito de vehículos situándose os primeiros asentamentos humanos e nudos de comunicación terrestre a unha distancia considerable. – Estimar parcialmente a alegación respecto a valoración da finca 72/107. MOTIVO: a valoración da presente expropiación realizase mediante o método de taxación conxunta, para o que se ten en conta diversos condicionantes, de acordo cos criterios de valoración descritos e esixidos nos artigos 21, 23 e 28 do título III, de valoración, do texto refundido da Lei do solo, aproba do por Decreto lexislativo 2/2008, do 20 de xuño, e así, a valoración do solo para esta finca obtense por capitalización da renda potencial, obtida por unha plantación de eucaliptus globulos de rendementos medios, ao considerarse o seu uso actual como de monte baixo.  Tras as comprobacións efectuadas sobre o terreo, acéptase a potencialidade de rendas solicitada para a superficie a expropiar, é dicir, a valoración desta superficie realizarse polo método de capitalización de rendas para una produción potencial de pradería.  Desestímase o cálculo do valor do solo polo método de capitalización de renda potencial proposto polos solicitantes polas seguintes razóns:  A estimación asociada, en €/Ha, ao concepto “gastos por labores” no desenvolvemento do método de capitalización de rendas para a plantación potencial de pradería non está suficientemente descrito nin explicado e polo tanto a súa contía económica non está xustificada.  No concepto “correccións aplicables” estimase un 25% para o factor de localización da parcela o que non se axusta á realidade ao atoparse esta nun tramo da estrada provincial DP-1913 de tránsito de vehículos situándose os primeiros asentamentos humanos e nudos de comunicación terrestre a unha distancia considerable. – Estimar parcialmente a valoración de valado. MOTIVO: a existencia de oitenta e cinco metros de valado tradicional de terra e pedras, non de mampostería solta como se solicita, polo que o prezo demandado pola afección dese ben desestímase e procede manter a valoración realizada na folla de aprecio remitida no seu momento aos solicitantes (1,80 €/ml). TERCEIRO.–Desestimar as alegacións cos números de rexistro de entrada que se dirán e polos motivos e cos efectos que se sinalan en cada caso: • Número de rexistro 3748, do 8 de xullo de 2011, presentada por Baltazar Borbalas Zheng, en nome propio e en representación dos demais herdeiros do seu falecido pai, Alfonso Manuel Juan Martin Berman Dikov, segundo declara, e en relación á parcela 15042A072001120000KX, amosa a súa desconformidade á folla de aprecio remitida en canto a valoración do terreo e dos bens localizados na finca afectados pola expropiación: propón un importe de 4000,00 € para valorar a perda do valado localizado na actual fronte da parcela e a construción de 2 accesos novos de 5,00 m de lonxitude cada un; para a finca resultante a segregar en 2 partes no futuro, solicita un importe de 700,00 euros para sufragar a medición a realizar para a comprobación da superficie da finca resultante; renuncia ao importe proposto para a indemnización por corta das 217 unidades de pino localizadas na zona a expropiar. – Desestimala en canto á valoración indicada para a finca polo titular. MOTIVO: a valoración da presente expropiación realizase mediante o método de taxación conxunta, para o que se ten en conta diversos condicionantes, de acordo cos criterios de valoración descritos e esixidos nos artigos 21, 23 e 28 do título III, de valoración, do texto refundido da Lei do Solo, aproba do por Decreto lexislativo 2/2008, do 20 de xuño, e así, a valoración do solo para esta finca obtense por capitalización da renda potencial, obtida por unha plantación de Eucaliptus globulos de rendementos medios. A valoración do solo presentada polo solicitante basease no método de capitalización de renda potencial obtida por unha plantación de juglans regia (nogueira) por dispoñer a parcela aptitude para a produción de madeira de especies frondosas:  Os conceptos utilizados no apartado de “gastos de plantación” e “gastos de cultivo e xerais anuais” do cálculo do prezo do solo polo método de capitalización de renda potencial non están suficientemente descritos nin explicados e polo tanto a súa contía económica non está xustificada.  A utilización de madeira de nogueira unha vez cortada é moi limitada salvo para a construción de mobles de alta gama, cuxa demanda e cada vez menor, polo tanto o seu valor intrínseco no mercado vaise reducindo, resultando por todo elo unha especie cunha Capitalización da Renda Potencial cada vez mais baixa.  Polo contrario, an actualidade, e como se pode observar na evolución da madeira de eucalipto (Eucaliptus globulos) nos últimos anos, esta é a plantación forestal de capitalización de renda potencial máis elevada, razón pola cal se utilizou, no presente proceso expropiatorio, para a valoración de solos con uso actual monte alto ou monte baixo. – Desestímase a valoración do arborado existente sobre a finca, que presenta o solicitante. MOTIVO: solo se indemniza a corta porque a madeira, unha vez apeada, segue sendo dos seus lexítimos propietarios tal e como indica a legalidade concorrente; a indemnización pola corta prematura da plantación afectada xa se contempla na método de capitalización de rendas potencial, xa que está calculado ata o final de quenda da especie arbórea considera incluíndo o seu beneficio económico final.  Por outra parte na visita de campo sinalada non se observou a presenza dos 85 carballos dos que se reclama indemnización, quedando polo tanto desestimada.  Respecto da afección dos 116,00 metros de muro de pedra sobre pedra, de 0,60 x 0,60 de sección localizado na fronte da parcela, tampouco se aprecia a súa existencia na visita ao campo indicada, polo que se desestima. – Desestímase a non valoración dos danos e prexuízos que ocasionan no resto da finca non expropiada: merma do rendemento por redución da actual superficie da finca, afección por perda de fronte aberta ou acceso directo desde o actual camiño de servizo existente, necesidade de valado colindante coa obra nova e perda de aproveitamento das leñas que proporcionan os carballos localizados na zona expropiada da parcela. MOTIVO:  En canto a merma do rendemento da explotación, o rendemento da explotación mantense xa que os gastos e beneficios están en consonancia coa plantación a situar na superficie expropiada, e dicir, obtéñense menos ingresos por volume de madeira producido pero xenéranse menos gastos de implantación e mantemento. Ademais a merma do rendemento argumentada está contemplada na indemnización da superficie expropiada calculada a través do método de capitalización de rendas potencial utilizado.  Afección por perda de fronte aberta: a parcela resultante, unha vez executada a expropiación, posuirá unha fronte de parcela similar ao actual co que a diferenza de cota que haberá con respecto ao vial proxectado en todo o seu desenvolvemento con respecto a esta é +0,50 m, polo que terá tamén un acceso correcto.  Necesidade de valado colindante coa obra nova: como xa se dixo non se aprecia existencia de ningún tipo de valado na actualidade.  Perda de aproveitamento das leñas: como se sinalou non se comprobou a existencia na actualidade de ningún carballo na dita zona. – Advertir ao interesado que, segundo o art.32.3 da Lei 30/1992, do de 26 de novembro, de réxime xurídico das administracións públicas e do procedemento administrativo común, para formular solicitudes ou renunciar a dereitos en nome de outra persoa, deberá acreditarse a representación, polo que a oposición á folla de aprecio terase en conta unicamente en relación co seu dereito en relación ao ben afectado pola expropiación. CUARTO.–Notifica-lo presente acordo aos interesados titulares de bens e dereitos que figuran a continuación, debendo presentar (sen prexuízo do que se dirá no apartado sétimo do presente acordo), certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: QUINTO.–Entender aceptada a valoración e determinado o prezo xusto definitivamente e de conformidade dos interesados que non formularon oposición no prazo de vinte días sinalado. SEXTO.–Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, para aqueles interesados aos que non poida serlle practicada a correspondente notificación. SÉTIMO.–Comunicar aos interesados que a información rexistral será solicitada de oficio polo Concello da Laracha ao fin de facilitar os trámites aos particulares e axilizar a tramitación do expediente administrativo. OITAVO.–Notificar aos interesados que a data na que se procederá a levantar as actas de pago/consignación do prezo e actas previas de ocupación dos terreos será o día 28 de xullo de 2011 ás 10 da mañá na Casa Consistorial do Concello da Laracha. NOVENO.–Notificar o presente acordo ao Ministerio Fiscal aos efectos do art.5 da Lei de expropiación forzosa”. A Laracha, 18 de xullo de 2011. O alcalde José Manuel López Varela